CELEX: 62016CN0626
Language: hr
Date: 2016-11-30 00:00:00
Title: Predmet C-626/16: Tužba podnesena 30. studenoga 2016. – Europska komisija protiv Slovačke Republike

13.3.2017   
            
            
               HR
            
            
               Službeni list Europske unije
            
            
               C 78/9
            
         Tužba podnesena 30. studenoga 2016. – Europska komisija protiv Slovačke Republike
   (Predmet C-626/16)
   (2017/C 078/13)
   Jezik postupka: slovački
   
      Stranke
   
   
      Tužitelj: Europska komisija (zastupnici: E. Sanfrutos Cano i A. Tokár, u svojstvu agenata)
   
      Tuženik: Slovačka Republika
   
      Tužbeni zahtjev
   
   Komisija od Suda zahtjeva da:
   
               1.
            
            
               utvrdi da, time što nije donijela mjere koje su potrebne kako bi se uskladila s presudom Suda donesenom u predmetu C-331/11, Komisija/Slovačka, u kojoj je Sud utvrdio da nije ispunila obveze koje ima na temelju članka 14. točaka (a) do (c) Direktive Vijeća 1999/31/EZ od 26. travnja 1999. o odlagalištima otpada (1), Slovačka Republika nije ispunila obveze koje ima na temelju članka 260. stavka 1. Ugovora o funkcioniranju Europske unije;
            
         
               2.
            
            
               naloži Slovačkoj Republici da Europskoj komisiji plati, na račun „Vlastita sredstva Europske unije”:
               
                           a)
                        
                        
                           novčanu kaznu u iznosu od 6 793,80 eura za svaki dan zakašnjenja u donošenju mjera koje su potrebne da Slovačka Republika izvrši presudu Suda donesenu u predmetu C-331/11, Komisija/Slovačka, počevši od dana objave presude u ovom predmetu do dana donošenja mjera koje su potrebne da Slovačka Republika izvrši istu presudu Suda donesenu u predmetu C-331/11, Komisija/Slovačka;
                        
                     
                           b)
                        
                        
                           dnevni paušalni iznos od 743,60 eura, u ukupnom iznosu od najmanje 939 000 eura, za svaki dan zakašnjenja u donošenju mjera koje su potrebne da Slovačka Republika izvrši presudu Suda donesenu u predmetu C-331/11, Komisija/Slovačka, počevši od 25. travnja 2013., dana donošenja navedene presude,
                           
                                       —
                                    
                                    
                                       do dana objave presude u ovom predmetu odnosno
                                    
                                 
                                       —
                                    
                                    
                                       do dana donošenja mjera koje su potrebne da Slovačka Republika izvrši presudu Suda donesenu u predmetu C-331/11, Komisija/Slovačka, ako bi taj datum bio raniji od onog donošenja presude u ovom predmetu; i
                                    
                                 
                     
         
               3.
            
            
               naloži Slovačkoj Republici snošenje troškova.
            
         
      Tužbeni razlozi i glavni argumenti
   
   Sud je u predmetu C-331/11, Komisija/Slovačka, objavio 25. travnja 2013. presudu kojom je utvrdio da Slovačka Republika, time što je dopustila rad odlagališta otpada Žilina – Považský Chlmec, a da pritom nije bio izrađen plan sanacije odlagališta niti donesena konačna odluka o tome može li navedeno odlagalište nastaviti s radom na temelju prihvaćenog plana sanacije, nije ispunila obveze koje je imala na temelju članka 14. točaka (a) do (c). Direktive Vijeća 1999/31/EZ od 26. travnja 1999. o odlagalištima otpada.
   Slovačka Republika je, u fazi prije pokretanja postupka, izjavila da se namjerava uskladiti s presudom Suda donesenom u predmetu C-331/11 zatvaranjem odlagališta otpada Žilina – Považský Chlmec te da je u tom smislu već donijela određene mjere.
   Međutim, Europska komisija je, usprkos izjavama Slovačke Republike, zaključila da još nisu donesene mjere koje su potrebne za izvršenje presude Suda donesene u predmetu C-331/11. Stoga je Europska komisija odlučila pokrenuti postupak u smislu članka 260. Ugovora o funkcioniranju Europske unije.
   
      (1)  SL 1999., L 182, str. 1.